pythainlp/thai_wikipedia_clean_20230101 huggingface dataset:
มาร์ค (ธนัท รัตนสิริพันธ์) และ ไบร์ท (วชิรวิชญ์ ชีวอารี) สองหนุ่มหล่อเพื่อนซี้ จากโรงเรียนชายล้วนที่เพิ่งสอบเข้ามหาวิทยาลัย คณะสถาปัตยกรรมได้ พวกเขาเพิ่งจะพบกับสังคมใหม่ โลกใบใหม่ อาจารย์คนใหม่ ซึ่งทุกอย่างล้วนเป็นสิ่งใหม่ที่น่าตื่นตาตื่นใจไปหมด ที่เข้าหาพวกเขาทั้งสองคนอย่างไม่มีหยุด รวมถึงสาวๆ ในมหาวิทยาลัยทั้งรุ่นเพื่อน รุ่นพี่ ซึ่งมาร์คกับไบร์ทก็เลือกไม่ถูกกันเลยทีเดียว จนกระทั่งรุ่นพี่สุดหล่ออย่าง บุ๊ค (พงษ์นิรันดร์ กันตจินดา) ต้องออกมาเตือนว่าถ้าอยากมีชีวิตมหาวิทยาลัยที่สดใสอย่างเพิ่งมีแฟน ทั้งสองหนุ่มไม่เข้าใจว่าเพราะอะไร บุ๊คจึงบอกว่าเพราะตนเข้ามาตอนปีหนึ่งก็มีแฟนเลย แล้วก็ทำให้โอกาสที่เข้ามาในชีวิตทั้งหมดต้องเสียไป ไม่ว่าจะเป็นผู้หญิงที่เราคิดว่าน่ารักแล้วมันก็ยังมีคนที่น่ารักกว่านั้นอีก หรือพอเวลาติดแฟนแล้วก็ทำให้พากันลงเหวแบบเขาที่ตอนนี้ควรจะเรียนจบไปตั้งนานแล้ว แต่ยังคงเรียนปีที่ 6 อยู่ มาร์คกับไบร์ทก็ต่อว่าบุ๊คว่าไปโทษผู้หญิงแต่ก็เห็นด้วยเรื่องที่ยังไม่มีแฟนดีกว่าเพราะมันจะปิดโอกาสที่พวกเขาจะไปเจอคนที่ดีกว่าไปเรื่อยๆ ทั้งสองจึงตกลงกันว่าห้ามมีแฟน ใครมีแฟนก่อนจะแพ้ ต้องซื้อโทรศัพท์มือถือให้อีกคน ซึ่งตรงกันข้ามกับ นาเดีย (สุภาวดี พิทักษ์วรรัตน์) และ ปลา (เกวลิน อุดมอักษร) สองสาวเพื่อนสนิทจากโรงเรียนหญิงล้วนที่เพิ่งสอบเข้ามหาวิทยาลัยมาเช่นกัน เมื่อพวกเธอพบกับโลกใบใหม่และบวกกับความเก็บกดจากโรงเรียน ทั้งคู่จึงประกาศว่าจะต้องมีแฟนให้ได้ ไม่ว่าจะเป็นรุ่นพี่หรือรุ่นน้อง รวมไปถึงมาร์คและไบร์ทด้วยแต่สองหนุ่มไม่เล่นด้วยเพราะพวกเธอดูไม่เข้าตาเลย เป้าหมายของมาร์คและไบร์ทก็เปลี่ยนไปเมื่อได้พบกับ ชาช่า (ชาช่า โมซิมันน์) รุ่นพี่ปี 2 ที่สวย สง่าและเป็นผู้หญิงที่ใครๆ ต่างหมายปอง ด้วยความที่ทั้งคู่มีข้อตกลงต่อกันว่าจะไม่มีแฟนจึงได้แต่แอบจีบโดยไม่ให้อีกฝ่ายรู้ นอกจากนี้บุ๊คเองก็ยังมาตามจีบด้วยอีกคน ไม่ใช่แค่ผู้ชายที่ปลื้มชาช่าแต่สาวเรียบร้อยอย่าง แมรี่ (แมรี่ แมรี่แอน) ก็อยากที่จะถูกหมายปองแบบชาช่าบ้างแต่ก็มีหนุ่มสุดจืดอย่าง บอล (อัครพล เอี่ยมสมบัติ) รุ่นพี่ปี 3 แอบสนใจเธออยู่โดยที่เธอไม่รู้ตัว
ซึ่งบอลเป็นหัวหน้าชมรมที่คอยทำประโยชน์ให้กับสถานที่ต่างๆ จึงให้บุ๊คกับชาช่าช่วยกันประชาสัมพันธ์หาคนเข้าชมรมไปร่วมกิจกรรมอาสากัน ซึ่งแน่นอนว่ามาร์คกับไบร์ทต้องรีบมาสมัครอยู่แล้ว รวมถึงแมรี่ นาเดีย และปลาก็ตามมาด้วย จึงเกิดเป็นเรื่องราวของความรัก ความผูกพัน มิตรภาพ ความบาดหมาง ผิดใจกัน น้ำตา ความฝัน และเป้าหมายของชีวิต สุดท้ายแล้วทั้งหมดจะลงเอยอย่างไร
เพื่อนกันวันสุดท้าย.
เมย์ (มนชนก แสงฉายเพียงเพ็ญ) สาวที่ทำงานในบริษัทประกันชีวิต ผู้ใฝ่ฝันที่จะมีชีวิตลุยๆ แบบผู้หญิงที่ทำงานเท่ๆ แต่ชีวิตไม่ได้หวือหวาเท่าใดนัก เมย์มีโอกาสได้ไปงานเลี้ยงรุ่นเพื่อนเก่าสมัยมัธยมและได้พบกับ เซฟ (นนทนันท์ อัญชุลีประดิษฐ์) เกย์หนุ่มอดีตเพื่อนสนิทที่ตอนนี้ทำงานเป็นช่างภาพอิสระ เมื่อถึงตอนงานเลี้ยงใกล้จะเลิก เซฟก็ประกาศตามหาเพื่อนสองคนที่จะร่วมเดินทางไปเที่ยวญี่ปุ่น 2 คน เนื่องจากเซฟรับงานจ้างจากเมืองคิตะคิวชูเพื่อถ่ายภาพนำเสนอลงเว็บไซต์ จึงหาคนช่วยหารค่าอาหาร ค่าเดินทาง เมย์ตกลงที่จะไปด้วย เนื่องจากจะซื้อตั๋วเที่ยวญี่ปุ่นไปทำให้ นนท์ (ธนบูลย์ วัลลภศิรินันท์) แฟนหนุ่มประหลาดใจ ในวันเดินทางเซฟรอเมย์อย่างร้อนใจเพราะประตูใกล้จะปิดแล้ว เมย์มาถึงด้วยสภาพที่ไม่ค่อยสู้ดีนักเนื่องจากเพิ่งเลิกกับนนท์มา การเดินทางที่แสนชุลมุนจึงเริ่มขึ้น
การเดินทางในครั้งนี้มี ยอด (สิทธิโชค เผือกพูลผล) ผู้ช่วยตากล้องของเซฟร่วมเดินทางด้วย เมื่อไปถึงญี่ปุ่นทั้งหมดก็ได้มาพบกับ พี่เอ๊ะ รุ่นพี่ที่มีภรรยาเป็นคนญี่ปุ่นและทำกิจการอาหารไทยกับที่พักที่นั่น ในระหว่างการเดินทางเมย์และเซฟกลับมาสนิทกันมากขึ้น ยอดที่มองดูอยู่รู้สึกไม่พอใจเพราะตนแอบชอบเซฟอยู่ จึงขอแยกตัวออกจากกลุ่มไป เซฟช่วยปลอบใจและเปิดใจคุยกับเมย์จนเข้าใจกันมากขึ้น ระหว่างนั้นทั้งคู่ก็ได้พบกับโยชิ ที่เป็นรุ่นน้องของภรรยาของพี่เอ๊ะ โยชิชอบเมย์มาก ตามตื้อเมย์จนต้องแกล้งเป็นแฟนกับเซฟ ระหว่างที่กำลังวุ่น ยอดก็กลับมาอีกครั้งเพราะคิดทบทวนตัวเองแล้วแต่ก็เกิดความเข้าใจผิดคิดว่าเมย์และเซฟคบกันจริงๆ เมย์จึงต้องรีบอธิบายให้ยอดฟัง และนนท์ก็ส่งข้อความมาขอคืนดี เมย์จึงตัดสินใจกลับไทย เซฟที่คิดกับเมย์เกินเพื่อนไปแล้ว ตัดสินใจที่จะอยู่ที่ญี่ปุ่นต่อ เมย์จึงกลับมาคนคนเดียว
เมย์กลับมาทำงานตามปกติและกลับมาคบกับนนท์อีกครั้ง ถึงภายนอกดูเหมือนจะมีความสุขแต่ภายในเมย์รู้สึกอึดอัดเพราะนนท์ต่างจากที่เมย์ต้องการ รวมถึงครอบครัวของเขาด้วย แม้ว่านนท์จะพยายามแค่ไหนก็ไม่ทำให้เมย์รู้สึกอึดอัดน้อยลง เมย์กลับมาญี่ปุ่นอีกครั้งเพราะงานศพของภรรยาพี่เอ๊ะ จึงได้พบกับเซฟอีกครั้ง ทั้งคู่คุยกันจนเข้าใจมากขึ้น เซฟไม่ได้คบกับยอดและยังคงเดินตามความฝันถ่ายภาพต่อไป ส่วนเมย์ก็กลับไปใช้ชีวิตเหมือนเดิมแต่ทั้งคู่สัญญาว่าวันใดที่เหนื่อยล้าจะกลับมาเจอกันที่ญี่ปุ่นตรงที่ดูพระอาทิตย์ด้วยกัน เวลาผ่านไปเมย์ก็เลิกกับนนท์และกลับมาที่ญี่ปุ่นอีกครั้ง เมย์มารอเซฟที่จุดนัดพบ จนเมื่อเซฟกลับมา ทั้งคู่พบกันและตัดสินใจที่จะอยู่เป็นเพื่อนชีวิตกันโดยที่ไม่ต้องมีสถานะมาจำกัดความรู้สึกของทั้งคู่
เสพติดความเจ็บปวด.
เต็นท์ (ธนัท รัตนสิริพันธ์) เด็กหนุ่มนักศึกษามหาวิทยาลัยธรรมดาคนหนึ่งที่ถูก ออม (กันย์ยภัค ขำสุนทร) ที่เป็นแฟนสาว บอกเลิกเขาผ่านทางโทรศัพท์ขณะที่เธอกำลังกลับไปเยี่ยมบ้านที่ต่างจังหวัด ในขณะที่เต็นท์กำลังเศร้าเสียใจ เขาก็ได้มาพบกับ หนุ่ย (วชิรวิชญ์ เรืองวิวรรธน์) เพื่อนนักศึกษามหาวิทยาลัยเดียวกันที่ไม่ได้สนิทกันมากนักกำลังถูกทำร้ายร่างกาย ทั้งสองคนต่างก็มีบาดแผลด้วยกันทั้งคู่ คนหนึ่งเห็นชัดว่าเป็นบาดแผลทางกาย ส่วนอีกคนเป็นบาดแผลทางใจ ทั้งสองพากันมานั่งดื่มและพูดคุยปัญหาชีวิตกัน หนุ่ยเล่าว่าถูกทำร้ายร่างกายเพราะโดนหาว่าไปแอบคุยลับหลังกับแฟนชาวบ้าน ก่อนหนุ่ยจะยุให้เต็นท์ตามไปง้อออมที่ต่างจังหวัด เมื่อถูกหนุ่ยกวนมากๆ เต็นท์จึงซัดหนุ่ยด้วยหมัดจนสลบ
หนุ่ยตื่นขึ้นมาบนรถด้วยอาการมึนงง ก่อนจะพบว่าเต็นท์พาเขาขึ้นรถมาง้อออมที่ต่างจังหวัดด้วย ระหว่างที่แวะเติมน้ำมันก็มีสายโทรศัพท์เบอร์ที่ไม่คุ้นเคยโทรมาหาหนุ่ย ก่อนจะพบว่าเธอคือ พิ้งค์ (ปาณิสรา ริกุลสุรกาน) แฟนสาวของคนที่มาทำร้ายร่างกายหนุ่ย พิ้งค์ขอโทษหนุ่ยและถามอีกว่าอยู่ที่ไหน หนุ่ยบอกว่ากำลังจะไปต่างจังหวัด พิ้งค์จึงขอตามไปด้วย ทั้ง 3 คนมุ่งหน้าเข้าสู่จังหวัดอุทัยธานี โดยที่ไม่รู้ว่าบ้านของออมอยู่ที่ไหน เต็นท์จึงเปิดดูข้อมูลในเฟซบุ๊กแต่ก็พบว่าถูกออมลบเพื่อนทิ้งไปแล้ว จึงขอใช้เฟซบุ๊กของหนุ่ยเพื่อที่จะได้ไปขอออมเป็นเพื่อในเฟซบุ๊ก ระหว่างที่รอออมตอบรับ หนุ่ยก็เป็นตัวตั้งตัวตีในการพาทุกคนออกไปเที่ยว เพื่อหวังว่าจะได้อยู่ใกล้ชิดกับพิ้งค์ แต่กลายเป็นว่าพิ้งค์ชอบเต็นท์มากกว่า
ตกดึกหนุ่ยมีแผนที่จะมอมเหล้าพิ้งค์ แต่ด้วยความคออ่อนทำให้หนุ่ยเผลอหลับไปก่อน ออมตอบรับการเป็นเพื่อนในเฟซบุ๊ก เต็นท์จึงรีบที่จะออกไปตามหาออมทันที แต่พิ้งค์ห้ามไว้เพราะเห็นว่าดึกมากแล้ว รุ่งเช้าเต็นท์ปลุกหนุ่ย แต่หนุ่ยรู้สึกเพลียจึงขอนอนต่อ เต็นท์กับพิ้งค์จึงไปตามหาออมกันสองคน เมื่อเจอกับออม พวกเขาก็พบว่าออมอยู่กับแฟนใหม่และออมก็ได้บอกความจริงว่าตนคบซ้อน แต่ไม่กล้าบอกเต็นท์เพราะยังอยากเป็นเพื่อนกันอยู่ เต็นท์รู้สึกว่างเปล่า และพิ้งค์ก็มารู้ความจริงอีกว่าคนที่คุยแล้วรู้สึกดีในเฟซบุ๊กไม่ใช่หนุ่ย แต่เป็นเต็นท์ที่ปลอมเป็นหนุ่ยมาคุยตอนที่เธอมีปัญหากับแฟน พิ้งค์โกรธเต็นท์มากจึงหายไปจากชีวิตเต็นท์ ที่เต็นท์ทำไปก็เพราะต้องการแก้แค้นหนุ่ยที่ออมเคยเล่าให้ฟังว่าเธอเคยทำแท้งตอนที่คบกันเล่นๆ กับหนุ่ย เต็นท์จึงใช้เฟซบุ๊กหนุ่ยปลอม บอกความรู้สึกที่มีและหวังว่าพิ้งค์จะเข้าใจ
จะรักหรือจะร้าย.
เรื่องราวของ เต๋อ (วชิรวิชญ์ ชีวอารี) หนุ่มหน้าตาดีท่าทางลึกลับ เปิดสอนพิเศษเพื่อหารายได้ แต่กิจการไปได้ไม่สวยจึงไปกู้เงินนอกระบบจาก ป๋าแดง (แอนนา ชวนชื่น) พ่อของ สนู๊ปปี้ (อภิชญา ทองคำ) แต่ถูกเพื่อนซี้อย่าง โจ้ (ธนกร กุลจรัสสมบัติ) ขโมยเงินชิ่งหนีหายไป เต๋อไม่มีเงินใช้หนี้ ป๋าแดงจึงยื่นข้อเสนอให้ติวหนังสือให้สนู๊ปปี้ลูกสาวที่ไม่สนใจการเรียน ให้สอบเข้ามหาวิทยาลัยให้ได้ เพื่อแลกกับหนี้สินทั้งหมดของเต๋อ เมื่อสนู๊ปปี้รู้ว่าเต๋อต้องมาติวหนังสือให้ เธอก็ไม่สนใจ เพราะไม่ชอบความขี้เก๊กของเต๋อ สนู๊ปปี้จึงวางแผนกับ ปุ๊กกี้ (เกวลิน อุดมอักษร) และ บิงซู (ณัฐธิดา ตรีชัยยะ) แกล้งป่วนเต๋อสารพัด แต่เต๋อก็เนียนตีสนิทจนทำให้สามสาวไว้ใจและยอมอ่อนข้อให้
สนู๊ปปี้เริ่มพัฒนาตัวเอง ตั้งใจอ่านหนังสือมากขึ้น แต่ก็ยังไม่มากพอที่จะสอบเข้ามหาวิทยาลัยได้ ป๋าแดงจึงตัดสินใจส่งสนู๊ปปี้ไปเรียนต่างประเทศ แต่เต๋อไม่อยากให้ไป จึงขอเดิมพันกับป๋าแดงว่า ถ้าสนู๊ปปี้สอบไม่ได้ เต๋อจะปิดกิจการสอนหนังสือ หลังจากนั้นเต๋อก็มุ่งมั่นตั้งใจสอนสนู๊ปปี้อย่างหนัก และสนู๊ปปี้ก็ตั้งใจอ่านหนังสือและทำตามที่เต๋อสอนทุกอย่าง เพราะไม่อยากไปเรียนที่ต่างประเทศ ความใกล้ชิดกันทำให้ทั้งคู่เริ่มรู้สึกดีต่อกัน แม้เพื่อนๆ ของสนู๊ปปี้จะหยอก แต่ทั้งเต๋อและสนู๊ปปี้ต่างก็ปากแข็งไม่ยอมรับ สุดท้ายทั้งคู่จะยอมรับและเปิดใจให้กันหรือไม่ และสนู๊ปปี้จะสามารถสอบเข้ามหาวิทยาลัยได้หรือไม่ ต้องรอลุ้นกันต่อไป
สบาย สบาย.
เรื่องราว นนท์ (ธนนท์ จำเริญ) เด็กหนุ่มที่โตมาพร้อมกับบทเพลงของ พี่เบิร์ด - ธงไชย แมคอินไตย์ เพราะแม่ของนนท์ชอบพี่เบิร์ดมาก จนกระทั่งแม่ของนนท์จากไป สิ่งที่ทำให้เขายังรู้สึกถึงแม่ได้ก็คือเพลงของพี่เบิร์ด นนท์เป็นคนมาดกวน นิสัยทะเล้น แต่ก็มักมีสาวๆ มาจีบเขาก่อนเสมอ นนท์มีเพื่อนสนิทสมัยเด็กคือ ปัน (พัชรา ทับทอง) สาวสวยเจ้าเสน่ห์ที่เปลี่ยนแฟนเป็นว่าเล่น ปันเป็นคนตรงๆ ชอบสังสรรค์ ชอบทุ่มเทเพื่อความรักแต่ก็จบด้วยการโดนทิ้งตลอด ปันคิดเสมอว่าเธอโชคร้ายเรื่องความรัก ฉะนั้นที่ระบายเมื่อเธออกหักก็คือเพื่อนสนิทอย่างนนท์
เวลาที่นนท์ปลอบใจปันเขามักจะฮัมเพลง หยดน้ำ ของพี่เบิร์ดให้ปันฟัง เพราะนนท์หวังว่าปันอาจจะรับรู้ความรู้สึกที่เขามีต่อเธอเหมือนเช่นเพลงนี้ ปันเองไม่รู้ว่ามันคือเพลงอะไร แต่เธอก็จะสบายใจทุกครั้งที่ได้ยิน จนกระทั่งวันหนึ่งนนท์เผลอหลุดปากบอกรักปัน พอปันรู้ว่าเพื่อนที่สนิทที่สุดแอบรักเธอมาตลอด ปันจะยอมรับความรู้สึกของนนท์หรือไม่ ความสัมพันธ์ของทั้งคู่จะเปลี่ยนไปอย่างไร นนท์จะสมหวัง หรือต้องเสียปันเพื่อนที่เขาแอบรักไป
ก็เคยสัญญา.
เรื่องราว ความรัก ความสัมพันธ์ของเพื่อนสนิทสามคน โซ่ (ภัทร เอกแสงกุล) เคน (วชิรวิชญ์ ชีวอารี) และ แป้ง (สโรชา บุรินทร์) ทั้งหมดคนเดินทางไปดูสถานที่ที่ชายทะเลแห่งหนึ่งเพื่อถ่ายภาพยนตร์สั้นส่งประกวดด้วยกัน ซึ่งโซ่กับเคนตกลงกันว่าจะใช้เวลาช่วงนี้สารภาพรักแป้ง แต่บังเอิญระหว่างเดินทางรถของพวกเขาก็เกิดเสียหลักไปชน หมวย (คีรติ มหาพฤกษ์พงศ์) ทั้ง 3 คนตกใจมากเพราะ หมวยมีท่าทางเหมือนคนเสียสติ แต่อยู่ๆ ต่อ (สุทธิรักษ์ ทรัพย์วิจิตร) ก็เข้ามาช่วยและพาหมวยกลับบ้านไปรักษา โซ่ เคน และ แป้ง ไม่เข้าใจว่าเกิดอะไรขึ้นทำไมต่อถึงไม่พาหมวยไปโรงพยาบาล พวกเขาจึงรีบตามทั้งคู่ไปและพยายามถามต่อว่าเกิดอะไรขึ้นกับหมวย จนได้รับรู้เรื่องราวความรัก มิตรภาพ คำมั่นสัญญา เมื่อ 20 ปีก่อนระหว่าง หมวย ต่อ และ เป้ (รัฐนันท์ จรรยาจิรวงศ์)
โซ่ เคน และแป้ง สนใจเรื่องราวนี้มากจึงขอนำเรื่องของ หมวย เป้ และ ต่อ ไปทำหนังสั้นประกวด แต่ต่อไม่ยอมเพราะไม่อยากให้หมวยเสียใจหากหมวยจำเรื่องราวในอดีตได้ ซึ่งนั่นทำให้ โซ่ กับ เคน เริ่มเข้าใจความรักมากขึ้นและรับรู้ความตั้งใจของต่อ ทั้งคู่จึงกลับมาคิดทบทวนเรื่องราวความรักของพวกเขาทั้งสามคนอีกครั้ง สุดท้ายโซ่กับเคนจะยอมสารภาพรักแป้งอย่างที่ตั้งใจกันไว้แต่ต้นหรือไม่ พวกเขาจะตัดสินใจอย่างไร ระหว่างความรักที่อาจจะต้องเสียเพื่อนคนหนึ่งหรือมิตรภาพที่จะคงอยู่ตลอดไป
X Years After คำสัญญา...เพื่อนรัก.
การเดินทางกลับบ้านเกิดของ ต้า (ยศวัศ สิทธิวงค์) โจ (ภาวดี คุ้มโชคไพศาล) บี (ศิตา มหารวิเดชากร) เสือ (ธนกร กุลจรัสสมบัติ) และ กอล์ฟ (กิตติศักดิ์ ปฐมบูรณา) กลุ่มเพื่อนเก่าสมัยเรียนที่แยกย้ายกันไปใช้ชีวิตของตัวเองแล้วกลับมาเจอกันอีกครั้งในรอบ 10 ปี หลังจากได้รับจดหมายจาก X เพื่อนคนเดียวในกลุ่มที่ยังคงอาศัยอยู่ที่บ้านเกิดและได้หายตัวไป ซึ่งในจดหมายมีใจความว่ากลับมาทำตามสัญญาที่เคยให้กัน ต้า โจ บี เสือ และกอล์ฟ สงสัยว่ามันคืออะไร พวกเขาจึงตัดสินใจเดินทางกลับไปที่บ้านเกิดของ X เพื่อหาคำตอบแต่พอไปถึงบ้าน X ปรากฏว่า X ไม่ได้อยู่ที่บ้านเดิมแล้ว ภารกิจการตามหา X เริ่มต้นขึ้นซึ่งช่วงระยะเวลาที่พวกเขาตามหา X ก็ทำให้พวกเขาได้ระลึกถึงเรื่องราวเก่าๆ ทั้งมิตรภาพ ความฝัน และความรัก รวมถึงปมต่างๆ ของแต่ละคนจนทำให้พวกเขาได้รู้ว่าตัวตนจริงๆ ของพวกเขานั้นเป็นอย่างไร สัญญาลึกลับของเพื่อนกลุ่มนี้คืออะไร และพวกเขาจะเจอ X หรือไม่
กิต (บุณยกร รัตนอำนวยชัย) นักเรียนตัวอย่างของโรงเรียนที่กำลังจะได้ทุนไปเรียนต่อต่างประเทศ แต่ทุกอย่างต้องพังลง เมื่อ อาจารย์โอฬาร (นที เอกวิจิตร) มาแจ้งว่ากิตและเด็กอีก 4 คน ว่า ติด ร. วิชากิจกรรม ซึ่งจะทำให้เรียนไม่จบและไม่ได้ทุนเรียนต่อ ครูเบน (มณีรัตน์ คำอ้วน) ครูที่ปรึกษาของเด็กๆ จึงเข้ามาช่วยทำให้ครูใหญ่ยื่นข้อเสนอว่าวิธีเดียวที่จะแก้ ร. ตัวนี้ คือเด็กทุกคนต้องรวมตัวกันทำวงดนตรีไปแข่งขันแทนวงเก่าของโรงเรียนที่โดนโรงเรียนอื่นซื้อตัวไป กิตจึงรวมตัวกับ ทาม (ศุภวิชญ์ ตันติมาภรณ์) ฝรั่ง (ชินดนัย เดชะวลีกุล) เต่า (แดน พฤกษ์พยุง) กี้ (ลลิตา บุญภาณุวิจิตร) และ ฟาง (ฐิติชญา ชิวปรีชา) ทำวงดนตรีขึ้นมาชื่อว่า แสลมบอดี้ แต่การตั้งวงครั้งนี้ทุกคนนั้นไม่มีความมั่นใจว่าตัวเองจะชนะได้ พร้อมทั้งระหว่างการแข่งขันพวกเขาต้องเจอกับอุปสรรคต่างๆ มากมายทั้งครอบครัวและคู่แข่งที่น่ากลัว ทำให้พวกเขารู้สึกท้อแท้ ครูเบนจึงเป็นคนคอยช่วยให้กำลังใจเด็กๆ มาตลอด
รักต้องจูบ
Kiss: The Series รักต้องจูบ เป็นซีรีส์ดัดแปลงเนื้อเรื่องจากนิยายแนวโรแมนติกคอมเมดี้ Set Kiss 2 เล่ม คือ "Pink Kiss ยัยแสนรักขอพักหัวใจไว้ที่คุณชายแสนดี" และ "Natural Kiss ยัยแสนดีขอยกหัวใจดวงนี้ให้หนุ่มวิศวะ" เป็นผลงานของ Hideko_Sunshine (แสงอรุณ วรรณจู) หนึ่งในนักเขียนที่มีแฟนคลับมากที่สุดของสำนักพิมพ์แจ่มใส มาดัดแปลงเป็นละครโทรทัศน์ นำแสดงโดย เศรษฐพงศ์ เพียงพอ, วรนิษฐ์ ถาวรวงศ์, จิรกิตติ์ ถาวรวงศ์ และลภัสลัล จิรเวชสุนทรกุล ออกอากาศทางช่อง จีเอ็มเอ็ม 25 ทุกวันอาทิตย์ เวลา 20.00 - 21.15 น. GMM 25 "ละครสนุก ความสุข 2 ทุ่ม" เริ่มตอนแรกวันที่ 10 มกราคม พ.ศ. 2559
Pink Kiss เรื่องราวของนักศึกษาสาวใสโลกสวย และช่างเพ้อฝันอย่างแสนรัก ที่ต้องเงยหน้าขึ้นเผชิญกับความเป็นจริง ทั้งเรื่องการทำงานและเรื่องความรักที่ไม่หวานแหววเหมือนในนิยายที่เธอวาดฝัน โดยมีนารายณ์ หรือคุณนะ เจ้าของบริษัทสุดขรึมและจริงจังกับการทำงานเป็นคนคอยประคับประคอง
Natural Kiss เรื่องราวความรักที่ไม่คาดคิดของสาวหล่อนิสัยแมนอย่างแสนดี กับหนุ่มหล่อเจ้าของร้านสักอย่างธาดาเกิดขึ้น เมื่อพวกเขาตื่นมาบนเตียงเดียวกันหลังงานปาร์ตี้ในสภาพเกือบเปลือยทั้งคู่ ความที่อยากรับผิดชอบกับเรื่องดังกล่าวทำให้ธาดา พยายามใส่ใจแสนดีมากขึ้น แต่เธอไม่อยากให้ความสัมพันธ์ในกลุ่มเพื่อนเปลี่ยนไป จึงพยายามสร้างกำแพงกั้นเขาเอาไว้ จนเกิดเรื่องราวมากมายตามมา
ธิดาผ้าซิ่น
ธิดาผ้าซิ่น เป็นบทประพันธ์ : เทพิตา-บทโทรทัศน์โดย : ฐา-นวดี สถิตยุทธการ นำแสดงโดย ณัฎฐ์ ทิวไผ่งาม, นุชนารถ อุชุพงศธ, คณิศ ปิยะปภากรกูล, ภรภัสสรณ์ ชัยอนันต์นิธิ, กิจเกษม แมคแฟดเดน, มารี เออเจนี เลอเลย์ กำกับการแสดงโดย สุรวุฑ ไหมกัน ออกอากาศทุกวันเสาร์-วันอาทิตย์ เวลา 13.30 - 15.00 น. และเวลา ทางช่องพีพีทีวี เริ่มตอนแรกวันวันอาทิตย์ที่ 8 พฤษภาคม พ.ศ. 2559– 16 กรกฎาคม พ.ศ. 2559 และออกอากาศซ้ำทุกวันพฤหัสบดี-วันศุกร์ เวลา 10.00 - 11.30 น.
วอลเลย์บอลหญิงชิงแชมป์โลก 2018 รอบคัดเลือก
"* ทีมในตัวหนาคือทีมที่ยังคงอยู่ในการแข่งขัน"
มายด์ วิรพร
มายด์ วิรพร จิรเวชสุนทรกุล
ผู้เล่นในฟุตบอลชิงแชมป์แห่งชาติยุโรป 2016
ในการแข่งขันฟุตบอลชิงแชมป์แห่งชาติยุโรป 2016 ทีมชาติทั้ง 24 ทีมจะต้องส่งรายชื่อผู้เล่น 23 คน (โดยต้องมีผู้เล่นตำแหน่งผู้รักษาประตู 3 คน) ก่อนวันที่ 31 พฤษภาคม พ.ศ. 2559 หรือ 10 วันก่อนนัดเปิดการแข่งขัน หากมีผู้เล่นที่ได้รับบาดเจ็บหรือเหตุผลอื่นที่ทำให้ไม่สามารถเข้าร่วมแข่งขันได้ สามารถที่จะเปลี่ยนตัวผู้เล่นได้ก่อนที่จะแข่งขันนัดแรก
อายุผู้เล่นที่แสดงในหน้านี้เป็นอายุในที่ 10 มิถุนายน พ.ศ. 2559 ซึ่งเป็นวันแรกของการแข่งขัน จำนวนนัดที่ลงเล่นของผู้เล่นไม่รวมการแข่งขันใด ๆ ก็ตามก่อนเริ่มการแข่งขัน ส่วนสโมสรของผู้เล่นจะเป็นสโมสรก่อนเริ่มการแข่งขัน และสัญชาติของสโมสรจะเป็นสัญชาติของสมาคมฟุตบอลนั้น
ผู้จัดการ : ดีดีเย เดช็อง
ทีมชาติฝรั่งเศสได้ประกาศรายชื่อผู้เล่นในวันที่ 12 พฤษภาคม แรกเริ่มเดิมที ราฟาแอล วาราน มีชื่ออยู่ในรายชื่อแต่ถูกแทนที่โดยอาดีล รามี หลังจากได้รับบาดเจ็บ เมื่อวันที่ 28 พฤษภาคม เฌเรมี มาตีเยอ ถูกแทนที่โดยซามุแอล อึมตีตี เนื่องจากได้รับบาดเจ็บ และเมื่อวันที่ 31 พฤษภาคม ลาซานา ดียารา ถูกแทนที่โดยมอร์แกน ชเนแดร์แล็ง เพราะได้รับบาดเจ็บ
ทีมชาติได้ประกาศหมายเลขเสื้อเมื่อวันที่ 30 พฤษภาคม
ผู้จัดการ : อังเกล ยอร์เดอเนสกู
โรมาเนียประกาศรายชื่อผู้เล่นนรอบสุดท้ายของพวกเขาและหมายเลขเสื้อเมื่อวันที่ 31 พฤษภาคม.
ผู้จัดการ : จันนี เด บีอาซี
แอลเบเนียประกาศรายชื่อผู้เล่น 23 คน เมื่อวันที่ 31 พฤษภาคม
ผู้จัดการ : วลาดีมีร์ เพตคอวิช
สวิตเซอร์แลนด์ประกาศรายชื่อผู้เล่นสุดท้ายเมื่อวันที่ 30 พฤษภาคม
ผู้จัดการ : รอย ฮอดจ์สัน
อังกฤษได้ประกาศรายชื่อผู้เล่น 23 คนสุดท้ายเมื่อวันที่ 31 พฤษภาคม
ผู้จัดการ : เลโอนิด สลุตกี
รัสเซียประกาศรายชื่อผู้เล่นของตนเมื่อวันที่ 21 พฤษภาคม แต่เดิม กองกลางอะลัน ดซาโกเอฟ มีชื่ออยู่ในรายชื่อนี้ด้วย แต่ได้รับบาดเจ็บที่กระดูกฝ่าเท้า จึงถูกเปลี่ยนตัวเป็นดมีตรี ตอร์บินสกี
ผู้จัดการ : คริส โคลแมน
เวลส์ได้ประกาศรายชื่อผู้เล่น 23 คนสุดท้ายเมื่อวันที่ 31 พฤษภาคม
ผู้จัดการ : ยาน กอซาก
สโลวาเกียประกาศรายชื่อผู้เล่นของตนเมื่อวันที่ 30 พฤษภาคม
ผู้จัดการ : โยอาคิม เลิฟ
เยอรมนีได้ประกาศรายชื่อผู้เล่นของตนเมื่อวันที่ 31 พฤษภาคม
ผู้จัดการ : มือคัยลอ ฟอแมนกอ
ยูเครนประกาศรายชื่อผู้เล่นสุดท้ายเมื่อวันที่ 31 พฤษภาคม
ผู้จัดการ : อาดัม นาเวากา
โปแลนด์ได้ประกาศรายชื่อผู้เล่นรอบสุดท้ายเมื่อวันที่ 30 พฤษภาคม
ไอร์แลนด์เหนือ.
ผู้จัดการ : ไมเคิล โอนีลล์
ไมเคิล โอนีลล์ ประกาศรายชื่อผู้เล่นสุดท้ายเมื่อวันที่ 28 พฤษภาคม ที่พิพิธภัณฑ์ไทแทนิกเบลฟัสต์
ผู้จัดการ : บิเซนเต เดล โบสเก
สเปนได้ประกาศรายชื่อผู้เล่นสุดท้ายในวันที่ 31 พฤษภาคม
สาธารณรัฐเช็ก.
ผู้จัดการ : ปาแว็ล เวอร์บา
สาธารณรัฐเช็กประกาศรายชื่อผู้เล่นของตนเมื่อวันที่ 31 พฤษภาคม
ผู้จัดการ : ฟาทีห์ เทริม
ตุรกีประกาศรายชื่อผู้เล่นสุดท้ายเมื่อวันที่ 31 พฤษภาคม
ผู้จัดการ : อันเท ชาชิช
โครเอเชียประกาศรายชื่อผู้เล่นสุดท้ายเมื่อวันที่ 31 พฤษภาคม
ผู้จัดการ : มาร์ก วิลโมตส์
เบลเยียมประกาศรายชื่อผู้เล่น 24 คนเบื้องต้นเมื่อวันที่ 12 พฤษภาคม โดยมีผู้เล่นสำรองอีก 7 คน และประกาศรายชื่อสุดท้ายเมื่อวันที่ 31 พฤษภาคม
ผู้จัดการ : อันโตนีโอ กอนเต
อิตาลีประกาศรายชื่อผู้เล่นสุดท้ายเมื่อวันที่ 31 พฤษภาคม
สาธารณรัฐไอร์แลนด์.
ผู้จัดการ : มาร์ติน โอนีลล์
ช่วงกลางเดือนพฤษภาคม สาธารณรัฐไอร์แลนด์ได้ประกาศชื่อผู้เล่น 35 คนแรกสำหรับการแข่งขันนัดกระชับมิตรกับเนเธอร์แลนด์ในวันที่ 27 พฤษภาคม ต่อมาในวันที่ 23 พฤษภาคม มีผู้เล่น 4 คนถูกคัดชื่อออกจากรายชื่อตัวจริงแต่คงสถานะตัวสำรอง ในขณะที่มาร์ก วิลสัน ถูกตัดชื่อออกถาวรเพราะมีอาการบาดเจ็บ มาร์ติน โอนีลล์ ประกาศรายชื่อผู้เล่นสุดท้ายหลังจากสาธารณรัฐไอร์แลนด์แพ้เบลารุสในการแข่งขันนัดกระชับมิตรเมื่อวันที่ 31 พฤษภาคม
ผู้จัดการ : เอริก ฮัมเรน
สวีเดนประกาศรายชื่อผู้เล่นสุดท้ายเมื่อวันที่ 11 พฤษภาคม
ผู้จัดการ : ฟือร์นังดู ซังตุช
โปรตุเกสประกาศรายชื่อผู้เล่นเมื่อวันที่ 17 พฤษภาคม
ไอซ์แลนด์.
ผู้จัดการ : ลาร์ส ลาเกอร์แบ็ก และ เฮย์มีร์ ฮัตล์กริมซอน
ไอซ์แลนด์ประกาศรายชื่อผู้เล่นของตนเมื่อวันที่ 9 พฤษภาคม
ผู้จัดการ : มาร์เซ็ล ค็อลเลอร์
ออสเตรียประกาศรายชื่อผู้เล่นสุดท้ายเมื่อวันที่ 31 พฤษภาคม
ผู้จัดการ : แบนด์ ชตอร์ค
ฮังการีประกาศชื่อผู้เล่นสุดท้ายเมื่อวันที่ 31 พฤษภาคม
พรรคเสรีประชาธิปไตย (พ.ศ. 2511)
คณะเทคโนโลยีและการจัดการอุตสาหกรรม มหาวิทยาลัยเทคโนโลยีพระจอมเกล้าพระนครเหนือ
พรรคเสรีประชาธิปไตย (แก้ความกำกวม)
พรรคเสรีประชาธิปไตย  คือพรรคการเมืองที่มีจุดยืนคือการปกครองรูปแบบ ประชาธิปไตยเสรีนิยม
พรรคเสรีประชาธิปไตย ในประเทศไทยอาจหมายถึง
เครื่องเล่นเกมพกพา
เครื่องเล่นเกมพกพา เป็นเครื่องเล่นวิดีโอเกมขนาดเล็กแบบพกพาในตัวที่มีฉาก, ตัวควบคุมเกม และลำโพง เครื่องเล่นเกมพกพามีขนาดเล็กกว่าเครื่องเล่นวิดีโอเกมและมีตัวคอนโซล, หน้าจอ, ลำโพง และตัวควบคุมในเครื่องเดียว สามารถให้ผู้คนนำมันไปเล่นในเวลาหรือที่ใดก็ได้
อุปกรณ์อิเลคทรอนิคส์ขนาดเล็ก มีจอภาพแสดงผล (โดยมากมักมีสีเดียว ใช้เทคโนโลยี LCD ต่อมาพัฒนาเป็นจอสี และมีหลายจอ) มีลำโพง มีปุ่มสั่งการไม่มาก เช่น ปุ่มเปิด-ปิด เลือกเกมส์ (mode) ปุ่มควบคุมทิศทาง (d-pad ได้ไอเดียจาก เกมกด) ปุ่มยิง (ปุ่มแอ็คชั่น A, B) ปุ่มปรับเสียง-ความสว่าง
จุดมุ่งหมายแรกคือ ความสะดวกในการพกพา (mobility) ใส่ในกระเป๋าเสื้อหรือกระเป๋ากางเกง หรือกระเป๋าถือ ใช้พลังงานจากถ่านแบตเตอรี่ หรือเสียบสายชาร์จผ่านหม้อแปลง กินไฟน้อย เล่นได้นานหลายชั่วโมง เพื่อใช้ฆ่าเวลา แก้เบื่อ ต่อมาก็ผนวกความสามารถการใช้สอยเพิ่มเติมเช่น มีนาฬิกาบอกเวลา-ตั้งปลุก, เป็นเครื่องคิดเลข ฯลฯ หนึ่งเครื่องมีหนึ่งเกม ต่อมามีหลายเกมส์ให้เลือก เช่น เตตริส หรือเป็นระบบเปลี่ยนซอฟท์เกมได้เรื่อยๆ
ปัจจุบัน อุปกรณ์พกพาหลายๆ อย่าง ทั้งเกมพกพา, เครื่องจดบันทึก, กล้องถ่ายรูป, เครื่องฟังเพลง มักรวมเข้าไปอยู่ใน โทรศัพท์มือถือ แบบสมาร์ทโฟนเพียงเครื่องเดียว
ร่มฉัตร
ร่มฉัตร เป็นละครโทรทัศน์ แนวพีเรียดอิงประวัติศาสตร์เล่าถึงชีวิตของสตรีชื่อ แม้นวาด บนแผ่นดินสมัยรัชกาลที่ 5 - ปัจจุบัน จากบทประพันธ์อันทรงคุณค่าของ ทมยันตี หรือ วิมล เจียมเจริญ นวนิยายเรื่องนี้ถูกนำมาสร้างเป็นละครโทรทัศน์ 2 ครั้ง
เป็นเรื่องราวที่จะกล่าวถึงในยุคสมัยของแม้นวาด หญิงสาวที่ถูกส่งเข้ามาในวังตั้งแต่ยังเป็นเด็กตามคำสั่งเสียของแม่ วาด เป็นเด็กสาวที่หัวอ่อนและมีความขยันเป็นอย่างมาก ด้วยเหตุนี้เธอจึงเป็นที่โปรดปรานต่อเสด็จและคุณหยดเป็นอย่างมากเลยทีเดียว ซึ่งการใช้ชีวิตในวังของวาดมีเพื่อนสนิทชื่อ กลิ่น ที่เป็นหลานสาวของคุณหยด กลิ่นไม่ถูกกับอุษา ซึ่งเป็นลูกของขุนนางระดับสูงในวัง จึงพาลทำให้อุษาไม่ชอบวาดขึ้นมาอีกคน ในขณะที่พี่ชายของอุษาชื่ออรรถ กลับมาเมืองไทยหลังจากไปเรียนที่เมืองนอก เขาเห็นวาดในงานวัดก็รู้สึกชอบพอเป็นอย่างมาก ประกอบกับได้มาเจอวาดในวังซึ่งเธอต้องมาจัดดอกไม้ อรรถจึงพยายามสานสัมพันธ์และขอวาดแต่งงาน ด้วยการให้ผู้ใหญ่ไปสู่ขออย่างเป็นทางการทั้งสองจึงได้แต่งงานด้วยกัน และย้ายมาอยู่นอกวัง ซึ่งแม้ว่าวาดไม่คุ้นชินกับวิถีชีวิตนอกวัง แต่เธอก็ต้องพยายามปรับตัวให้ได้ ทั้งชีวิตของวาดมีทั้งความรุ่งเรืองและอุปสรรคปัญหามากมาย แต่เธอก็ไม่เคยหวั่นไหวหรือตื่นตระหนกกับมันสักเท่าใดนัก เพราะสิ่งที่สามารถยึดเหนี่ยวจิตใจของวาดให้ร่มเย็นได้ตลอด นั่นก็คือ”ร่มฉัตร”ที่เทิดทูนไว้เหนือหัว แม่วาดดำเนินชีวิตผ่านการเปลี่ยนแปลงการปกครองจนกระทั่งในปัจจุบันที่เธอมียศเป็นถึงท่านผู้หญิง แต่ก็ไม่เคยหยิ่งทะนงในเกียรติยศของตนเอง ยังคงใช้ชีวิตที่เรียบง่ายและเป็นที่รักของผู้คนมากมายเพราะเธอมีร่มฉัตรที่ทำให้รมเย็นเป็นสุข จนกระทั่งได้เสียชีวิตลง
การผลิตเป็นละครโทรทัศน์.
ครั้งแรกในปี พ.ศ. 2522 ออกอากาศทาง ช่อง 9 นำแสดงโดย สมภพ เบญจาธิกุล, รัชนู บุญชูดวง, ดวงดาว จารุจินดา, สีดา พัวพิมล
ครั้งสองในปี พ.ศ. 2538 ออกอากาศทาง ช่อง 3 ผลิตโดย บริษัท ฮูแอนด์ฮู จำกัด บทโทรทัศน์โดย ยิ่งยศ ปัญญา กำกับการแสดงโดย ชูศักดิ์ สุธีรธรรม นำแสดงโดย สินจัย เปล่งพานิช, ฉัตรชัย เปล่งพานิช, อภิชาติ พัวพิมล, สินิทรา บุญยศักดิ์, ขวัญฤดี กลมกล่อม, สิริยากร พุกกะเวส, สวิช เพชรวิเศษศิริ ออกอากาศทุกวันจันทร์ - อังคาร เวลา 20.20 - 22.20 เริ่ม 25 กันยายน 2538 - 12 ธันวาคม 2538
ปี 2538
พรรคสัมมาชีพ-ช่วยชาวนา
พรรคสัมมาชีพ-ช่วยชาวนา พรรคการเมืองของไทยในอดีตที่จดทะเบียนตาม พระราชบัญญัติพรรคการเมือง พ.ศ. 2511 เมื่อวันที่ 19 ธันวาคม พ.ศ. 2511 เป็นลำดับที่ 6/2511 โดยมี พระช่วงเกษตรศิลปการ เป็นหัวหน้าพรรคและนายล้วน เวกชาลิกานน เป็นเลขาธิการพรรคโดยมีคณะกรรมการบริหารพรรคที่สำคัญอาทินาย แผ่พืชน์ เทพหัสดิน ณ อยุธยา , พลเรือโท สมุทร สมุทรนาวิน , นาย ประเสริฐ เทพหัสดิน ณ อยุธยา และ หม่อมเจ้าสิทธิพร กฤดากร
ในการเลือกตั้งเมื่อวันที่ 10 กุมภาพันธ์ พ.ศ. 2512 พรรคสัมมาชีพ-ช่วยชาวนาได้ ส.ส. เข้าสภาเพียง 1 คนคือ นายล้วน เวกชาลิกานน จากจังหวัดนครปฐม
พรรคสัมมาชีพ ฯ ถูกยุบพร้อมกับพรรคการเมืองอื่นๆ ตามประกาศของคณะปฏิวัติฉบับที่ 9 ลงวันที่ 19 พฤศจิกายน พ.ศ. 2514
เกมแอนด์วอตช์
เกมแอนด์วอตช์ (Game &amp; Watch; ) เป็นตราสินค้าของชุดเครื่องเล่นเกมที่พัฒนา, ผลิต และจัดจำหน่ายโดยบริษัท นินเท็นโด (Nintendo) ประเทศญี่ปุ่น ระหว่างปี ค.ศ. 1980–1991 เป็นผลงานสร้างสรรค์ระดับตำนานของโยโกอิ กุมเป  โดยได้ไอเดียจากการที่เขาเห็น คนนั่งในรถไฟฟ้าหยิบเอาเครื่องคิดเลขมากดเล่น
เกมแอนด์วอตช์เป็นอุปกรณ์อิเล็กทรอนิกส์เครื่องเล่นเกมพกพาแบบแรก ๆ ของโลก มีขนาดเล็กใส่กระเป๋าเสื้อ หยิบมาเล่นแก้เบื่อทันใจ และเป็นนาฬิกาด้วย (ตั้งแต่รุ่นปี ค.ศ. 1981 สามารถตั้งปลุกได้) ใช้ถ่านกระดุม หนึ่งเครื่องคือหนึ่งเกม จอภาพเทคโนโลยีผลึกเหลว (LCD) มักจะเป็นสีดำสีเดียว มีภาพตำแหน่งการเคลื่อนที่ตายตัว ผู้เล่นเพียงกดปุ่ม ซ้าย-ขวา หรือ บน-ล่าง สามารถเลือกเล่น Game A หรือ Game B ซึ่งยากขึ้น สะสมคะแนนสูงสุดได้ที่ 999 แล้วกลับไปเริ่ม 0 ใหม่ ตาย 3 ครั้งเป็นอันจบเกม โดยระหว่างนี้จะมี ป๊อก เพิ่มชีวิตเมื่อคะแนนถึง 200 และ 500
เกมแรกที่ผลิตออกมา คือ "เกมบอล (Ball : 28 เมษายน 1980)" เกมยอดฮิตอื่น ๆ เช่น
ไฟไหม้ (Fire : 31 กรกฎาคม 1980), เดินตกหลุม (Manhole : 29 มกราคม 1981), วิ่งเข้าบ้าน (Helmet : 21 กุมภาพันธ์ 1981), สิงโต (Lion : 29 เมษายน 1981), โดดร่ม (Parachute : 19 มิถุนายน 1981), ปลาหมึก (Octopus : 16 กรกฎาคม 1981), ป็อปอาย (Popeye : 5 สิงหาคม 1981), มิกกี้เม้าส์ (Mickey Mouse : 9 ตุลาคม 1981), ดองกีคอง (Donkey Kong : 3 มิถุนายน 1982) ฯลฯ
ปี ค.ศ. 2010 (พ.ศ. 2553) ในโอกาสที่ เกมกดเครื่องแรกออกมาครบรอบ 30 ปี นินเท็นโดก็ออกเกมกด บอล (Ball : 30 เมษายน 2010 เริ่มส่งตั้งแต่ปลายปี 2009) สำหรับสมาชิกคลับนินเท็นโดเท่านั้น ไม่มีวางจำหน่ายทั่วไป การเล่นเหมือนของเดิมทุกประการ แต่ปรับปรุงพัฒนาตัวเครื่อง ใช้ถ่านก้อนเดียว ผลิตในประเทศจีน
ต่อมาปี ค.ศ. 2020 (พ.ศ. 2563) เนื่องในโอกาสที่เกม Mario Bros. (ในเครื่องซูเปอร์แฟมิคอม (Super Famicom) ครบรอบ 35 ปี (1985–2020) และเกมกดก็ครบรอบ 40 ปีด้วย นินเท็นโดก็ได้ผลิตซ้ำเกม Super Mario Bros. ย่อขนาดมาในรูปลักษณ์ของตัวเครื่องเกมกด จอสี Color screen, D-Pad controller, ปุ่ม A, B ภายในมีสามเกมให้เล่น คือ Super Mario Bros., Super Mario Bros. II the Lost Levels และ Mario Ball (เหมือนเกมกด บอล แต่เปลี่ยนหน้าเป็นมาริโอ) วางจำหน่าย 13 พฤศจิกายน ค.ศ. 2020
เกมกดเป็นต้นกำเนิดไอเดียมากมายหลายอย่าง เช่น ปุ่มบังคับทิศทางรูปเครื่องหมายบวก "D-pad" (เดิมเรียก PLUS controller), ระบบฝาพับของเกมบอยแอ็ดวานซ์ SP, การเล่นเกมหลายจอภาพในนินเท็นโด ดีเอส ฯลฯ
เกมกดของนินเทนโด เป็นเครื่องเกมที่ฮิตโด่งดังไปทั่วโลก ผลิตออกมาหลายซีรีส์ ขายได้กว่า 43.4 ล้านเครื่อง โดยเป็นการจำหน่ายในประเทศญี่ปุ่น 12.87 ล้านเครื่อง และต่างประเทศ 30.53 ล้านเครื่อง
ตัวเครื่องทำงานบนหน่วยประมวลผลกลางขนาด 4 บิต ของบริษัทชาร์ป ตระกูล SM5xx โดยมี ROM และพื้นที่ RAM ขนาดเล็ก รวมทั้งวงจรขับการแสดงผลจอภาพผลึกเหลว
นอกจากนี้ ยังมีหลายบริษัทจากหลายประเทศ ที่ทำเกมในรูปแบบและขนาดใกล้เคียงกับเกมกด หรืออาจจะก้อปปี้ทั้งหมด รวมถึงดัดแปลงพัฒนาไปเป็นรูปแบบอื่น ๆ อีกมากมาย
เกมกดออกมาด้วยกันถึง 9 ซีรีส์ คือ
เกม แอนด์ วอช
แรงเคลื่อนไฟฟ้า ( สัญลักษณ์ formula_1 และมีค่าเป็นโวลต์) เป็นแรงดันไฟฟ้าที่พัฒนาขึ้นมาจากแหล่งที่มาของพลังงานไฟฟ้าใด ๆ เช่นแบตเตอรี่หรือเครื่องกำเนิดไฟฟ้า โดยทั่วไปมันจะถูกกำหนดให้เป็นศักย์ไฟฟ้าสำหรับแหล่งจ่ายไฟในวงจร อุปกรณ์ที่จ่ายพลังงานไฟฟ้าจะถูกเรียกว่าแปลงแรงเคลื่อนไฟฟ้า  หรือ emf. Emf จะแปลงพลังงานเคมี, พลังงานเครื่องกล, และพลังงานรูปแบบอื่นให้เป็นพลังงานไฟฟ้า ผลผลิตของอุปกรณ์ดังกล่าวก็ยังถูกเรียกว่า emf อีกด้วย
คำว่า "แรง" ในกรณีนี้ไม่ได้ใช้เพื่อหมายถึงแรงในเชิงกลที่มีหน่วยเป็นนิวตัน แต่เป็นศักย์หรือพลังงานต่อหน่วยประจุ มีหน่วยเป็นโวลต์